09/08/2022 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
R. P. 2022/34450.- Resolución de concesión definitiva do Programa FO103D/2022.

PRIMEIRO.- Mediante resolución da Presidencia 30609 do 5 de xullo de 2022, que foi publicada no BOP do 6 de xullo de 2022, concedeuse de forma provisional, as subvencións da convocatoria FO103D: CONVOCATORIA DO PROGRAMA DE SUBVENCIÓNS A ENTIDADES DEPORTIVAS, SEN ÁNIMO DE LUCRO, PARA O DESENVOLVEMENTO DE GRANDES EVENTOS DEPORTIVOS SINGULARES DE ESPECIAL INTERESE NA PROVINCIA DURANTE O ANO 2022, abrindo un prazo de 10 días hábiles, contados a partir do día seguinte ao da publicación da resolución provisional no Boletín Oficial da Provincia, para que os solicitantes puidesen comunicar, se é o caso, a desistencia da solicitude, presentar alegacións ou emenda de erros. Transcorrido o devandito prazo de 10 días sen que por parte dos solicitantes se formulase desistencia expresa, a subvención considerarase aceptada tacitamente. SEGUNDO.- No devandito prazo as seguintes entidades presentaron estas emendas de erros: - ESCUDERÍA SIROCO NARÓN, NIF: G70325113 manifesta que conta con máis de 25 socios e presenta unha relación nominal de socios con data 19 de xullo de 2022. - CLUB BOXFIT OCIO FORMACION Y DEPORTE, NIF: G70556428 achega certificado da Federación Gallega de Atletismo na que consta que a carreira realizarase o 6 de novembro de 2022. TERCEIRO.- Comprobouse que a entidade FEDERACIÓN ESPAÑOLA DE SURF, NIF: V15734205 concedida provisionalmente e condicionada completou a documentación requirida na resolución de concesión provisional. Vistos o informe do Servizo de Acción Social, Cultural e Deportes e o informe do Servizo de Fiscalización. RESOLVO: Primeiro.- Desestimar a emenda de erro presentada pola entidade ESCUDERÍA SIROCO NARÓN, NIF: G70325113 xa que de acordo coa base 5 das específicas as entidades deberán cumprir os requisitos esixidos na convocatoria e na Ordenanza xeral no momento de presentaren a solicitude. No acordo de solicitude e na memoria explicativa do proxecto achegado no momento da solicitude, a entidade declara que conta con 22 socios. A entidade non acredita que no momento de presentaren a solicitude contara co número mínimo de socios esixido. Segundo.- Desestimar a emenda de erro presentada pola entidade CLUB BOXFIT OCIO FORMACION Y DEPORTE, NIF: G70556428 xa que de acordo coa base 2 das específicas o evento ten que estar incluído no calendario de competicións oficiais. A entidade achega certificado expedido pola Federación de atletismo no que autoriza á realización da proba pero non certifica que se trate dunha competición oficial. Terceiro.- Aprobar a concesión das subvencións, incluídas as reformulacións, correspondentes ao Programa FO103D: Convocatoria do programa de subvencións a entidades deportivas, sen ánimo de lucro, para o desenvolvemento de grandes eventos deportivos singulares de especial interese na provincia durante o ano 2022, ás entidades seguintes: Cuarto.- Considerar como definitivos os orzamentos modificados de oficio naqueles casos que incluían gastos non subvencionables segundo a convocatoria. Os solicitantes poden consultar os orzamentos definitivos accedendo ao expediente telemático. Quinto.- Autorizar ás entidades que o solicitaron para que poidan concertar a execución do obxecto da subvención con persoas vinculadas á entidade, cumprindo os requisitos establecidos nas bases reguladoras desta convocatoria e no artigo 29.7. d da Lei 38/2003, do 17 de novembro, xeral de subvencións (O importe subvencionable non pode exceder do custo incorrido pola entidade vinculada. A acreditación do custo realizarase na xustificación nos mesmos términos establecidos para a acreditación dos gastos do beneficiario). Sexto.- Autorizar ás entidades para realizar a presentación oficial do evento prevista na base específica 6, no lugar e data acordada coa Deputación. Sétimo.- Dispor o gasto das subvencións concedidas con cargo á seguinte aplicación orzamentaria: 0612/3411/481, fase A, referencia nº 22022000634, operación nº 220220014086, importe: 399.700,00€. Oitavo.- Denegar a concesión das subvencións correspondentes ao Programa FO103D: Convocatoria do programa de subvencións a entidades deportivas, sen ánimo de lucro, para o desenvolvemento de grandes eventos deportivos singulares de especial interese na provincia durante o ano 2022, ás entidades seguintes polos motivos que se indican: Noveno.- Anular o saldo contable que proceda na aplicación orzamentaria: 0612/3411/481, logo de rematar o prazo de interposición do recurso de reposición no caso de non terse presentado recursos. Décimo.- Publicar a presente resolución de concesión definitiva no Boletín Oficial da Provincia, co que se entenderá notificada aos interesados, de acordo co establecido no artigo 45.1. b. da Lei 39/2015, de 1 de outubro, do Procedemento Administrativo Común das Administracións Públicas. Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente. A Coruña, 5 de agosto de 2022. O presidente en funcións, O secretario accidental, Xosé Regueira Varela Miguel Iglesias Martínez